ნჯარიშ ეშმაღალარეფი: უმუჭყვადუ ლჷმა

„ნჯარიშ ეშმაღალარეფი: უმუჭყვადუ ლჷმა“ () — წანაშ, 2018 წანაშ ამერიკული სუპერგერგეზული ფილმი Marvel Comics-იშ პერსონაჟეფიშ გეშა. თინა გინიღჷ Marvel Studios-ქ, დისტრიბუტორი იჸი Walt Disney Studios Motion Pictures. ფილმი რე 2012 წანაშ „ნჯარიშ ეშმაღალარეფიშ“ დო 2015 წანაშ „ულტრონიშ ბორჯიშ“ გეჸვენჯი დო რანწკით მა-19 Marvel-იშ კინოოქიანუს. თიში რეჟისორეფი რენა ენტონი დო ჯო რუსო, სცენარიშ ავტორეფი – კრისტოფერ მარკუსი დო სტივენ მაკფილი. ფილმის რჩქინდუ Marvel-იშ ქიანაში პერსონაჟი. სიუჟეტით, ნჯარიშ ეშმაღალარეფი გალაქტიკაშ მათხილეეფწკჷმა ართო ოლჷმუნა თანოსის, ნამუთ ოცადუ უმუჭყვადუობაშ ქუალეფიშ ხირუას.

ფილმიშ გეშა გოსიმაფილქ იჸუ 2014 წანას, მუჟამსით თიში ჯოხოქ – „ნჯარიშ ეშმაღალარეფი: უმუჭყვადუ ლჷმა – ნორთი 1“. ჯიმალეფი რუსოეფი რეჟისორებო 2015 წანაშ პირელს დარინეს, მესის მარკუსიქ დო მაკფილიქ დიჭყეს სცენარს მუშობა. 2016 წანაშ კვირკვეს ჯოხო დაკუნტარეს დო თინა უბრალეთ „ნჯარიშ ეშმაღალარეფი: უმუჭყვადუ ლჷმაქ“ იჸუ. გინოღალაქ დიჭყჷ 2017 წანაშ ღურთუთას, Pinewood Atlanta Studios-ს (ჯორჯია) დო გეგინძრჷ 2017 წანაშ კვირკვეშა. პარალელურო მიშჷ ნჯარიშ ეშმაღალარეფიშ გეშა უკულიანი, დიო ხოლო უჯოხობური ფილმიშ გინოღალა. გეძნელი გინოღალეფი მიშჷ შოტლანდიას, ინგლისის, ატლანტიშ რაიონ დაუნტაუნს დო ნიუ-იორკის. 

„უმუჭყვადუ ლჷმაშ“ კინოგაქირებას გიშულა ააშ-ს ულამუნა 2018 წანაშ 4 მესის, IMAX დო 3D ფორმატეფს. თიში გეჸვენჯი გიშურს 2019 წანაშ 3 მესის.

 რესურსეფი ინტერნეტის 





კატეგორია:ამერიკული ფილმეფი
კატეგორია:Marvel-იშ კინოოქიანუშ ფილმეფი
კატეგორია:ინგლისურნინამი ფილმეფი
Category:IMAX-იშ ფილმეფი